החודש חודש נובמבר, ואנחנו מתקרבים לסיומה של שנת 2018 עם 38 הרוגים ו- 96 פצועים בתאונות באתרי בנייה. אלה מספרים בלתי סבירים, אם כי אינם מפתיעים את מי שמכיר מקרוב את ענף הבנייה. האחריות לבטיחות באתרי הבנייה נמצאת נמוך מאוד בשרשרת המזון של החברה. בנוסף למספרים המדוברים יש אינספור פציעות קלות שאינן מגיעות כלל למשטרה או לתקשורת אבל המציאות היא שאותו עובד יסבול כל חייו וביטוח לאומי יצטרך לשלם על כך. צריך להסתכל על זה לא פחות בחומרה מאשר על בן אדם שנפל אל מותו, וכאלה מקרים יש פי עשרה לפחות מכמות ההרוגים והפצועים קשה. ומי אחראי על זה? בעל התפקיד הכי עסוק והכי זוטר מבחינה ניהולית באתר – מנהל עבודה.